armvectores/hy_wikipedia_2023 huggingface dataset:
Սեքստանտ (համաստեղություն)

Անվան այլ կիրառումների համար տե՛ս՝ Սեքստանտ (այլ կիրառումներ)Սեքստանտ (լատ.՝ Sextans), հասարակածային համաստեղություն։ Գտնվում է Առյուծ, Հիդրա և Թաս համաստեղությունների միջև։ ԽՍՀՄ միջին լայնություններում երևում է ձմռանն ու գարնանը։
Նատալի Հոռլեր

Նատալի Հոռլեր (գերմ.՝ Natalie Horler, ամուսնանալուց հետո՝ Նատալի Ռաֆելբերգ. Natalie Raffelberg սեպտեմբերի 23, 1981(1981-09-23), Բոն, Գերմանիայի Ֆեդերատիվ Հանրապետություն), անգլիական ծագումով գերմանացի երգչուհի, Կասկադա խմբի վոկալիստուհին (այդ խմբի կազմում նրա կատարումների ձայնագրություններից արդեն աշխարհով մեկ վաճառվել է ավելի քան 30 միլիոն օրինակ)։
2013 թվականի մայիսին Նատալին Glorious երգով, իր խմբի հետ ներկայացրել է Գերմանիան Եվրատեսիլ 2013 երգի մրցույթում և զբաղեցրել է 21-րդ հորիզոնականը (2008 թվականից ի վեր՝ դա գերմանացիների վատթարագույն արդյունքն է Եվրատեսիլում)։
Նատալին աշխատել է նաև որպես ֆոտոմոդել. 2011 թվականի օգոստոսին  Playboy-ի գերմանական տարբերակում տպագրվել է նրա լուսանկարների ուշագրավ շարքը։ Դրանից երեք ամիս առաջ նա ամուսնացել էր բանկիր Մորից Ռաֆելբերգի հետ, ումից 2015 թվականի սեպտեմբերին մի դուստր է ունեցել։


== Ծանոթագրություններ ==


== Արտաքին հղումներ ==
Նատալի Հոռլեր Internet Movie Database կայքում
Վսևոլոդկինո

Վսևոլոդկինո (ռուս.՝ Всеволодкино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարություն Աստուրյան

Հարություն Հ. Աստուրյան (1880, Մարաշ, Ադանայի վիլայեթ, Օսմանյան կայսրություն - մարտի 28, 1950(1950-03-28), Կորդովա, Արգենտինա), հայ պատմաբան։


== Կենսագրություն ==
Հարություն Աստուրյանը ծնվել Է Մարաշում։ Նախնական կրթությունն ստացել է ծննդավայրում, ապա սովորել Վենետիկի Սուրբ Ղազար վանքի դպրոցում։ Այնուհետև ուսանել է Մյունխենի (Գերմանիա) համալսարանում, որն ավարտելուց հետո, իբրև պատմագիտության դոկտոր, վերադարձել է Վենետիկ։ 1922 թվականից բնակություն է հաստատել նախ Արգենտինայի Բուենոս Այրես, ապա Կորդովա քաղաքում, որտեղ 1924 թվականից եղել է լատիներենի և ֆրանսերենի դասախոս հայտնի «Մոնսերատ» ավագ դպրոցում։
Հարություն Աստուրյանը հիմնականում զբաղվել է հին և միջնադարյան Հայաստանի պատմության հարցերով։ 1912 թվականին լույս է ընծայել Արտաշեսյան և Արշակունյաց դարաշրջանում հայ-հռոմեական հարաբերությունների մասին մենագրություն, որն առաջինն է եղել իր տեսակի մեջ և որտեղ քննաբար օգտագործել Է հայկական և օտար սկզբնաղբյուրները։ «Պատմութիւն Հայոց» (1947) աշխատության մեջ ամփոփ ձևով շարադրել է Հայաստանի քաղաքական պատմությունը՝ հնագույն շրջանից մինչև նորագույն ժամանակները։ Մահացել է մարտի 28-ին, Կորդովայում։


== Երկեր ==
Քաղաքական վերաբերութիւններ ընդմէջ Հայաստանի եւ Հռովմայ, Վենետիկ, 1912։ Նոյնը նաեւ գերմաներեն։
Պատմութիւն Հայոց, Բուենոս Այրես, 1947 (երկրորդ տպագրություն՝ Բեյրութ, 1960։


== Ծանոթագրություններ ==
Բոլշիե Կոպենի

Բոլշիե Կոպենի (ռուս.՝ Большие Копены), գյուղ Ռուսաստանի Սարատովի մարզի Լիսոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոկի (գյուղ, Վասցելիինա շրջան)

Վոկի (էստ․՝ Voki), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալուչալու Վերին

Ալուչալու Վերին, գյուղ, Երևանի նահանգի Նոր Բայազետի գավառում։


== Պատմություն ==
1940 թ.-ին ՀՍՍՀ գերագույն սովետի նախագահության հրամանով վերանվանվել է Ալաչալուի կաթնաանասնապահական սովխոզին կից ավան։
1968 թվականին եղել է առանձին բնակավայր։ 1968 թ.-ի սեպտեմեբրի հրամանով Ալուչալու Ներքին և Ալուչալու Վերին գյուղերը միասին վերանվանվել են Արծվանիստ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Քուրդքյոյ (Մարաշի գավառ)

Անվան այլ կիրառումների համար տե՛ս՝ Քուրդքյոյ (այլ կիրառումներ)Քուրդքյոյ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սարա Նորդենսթամ

Սարա Նորդենսթամ (փետրվարի 28, 1983(1983-02-28), Lycksele, Վեստերբոտեն, Շվեդիա), նորվեգացի լողորդ, 2012 թվականի Եվրոպայի չեմպիոն՝ 200 մետր հեռացատկում։ Եվրոպայի ռեկորդակիր 200 մետր ցատկում (2008 թվականի փետրվարի 2-ին)։ Առաջին նորվեգացի լողորդը, ում հաջողվեց նվաճել բրոնզե մեդալ (2008 թվականի Պեկինի օլիմպիական խաղերում)։


== Կենսագրություն ==
Սառա Մարիա Էվելինա Նորդենսթամը ծնվել է 1983 թվականի օգոստոսի 22-ին Շվեդիայի Լյուքսելե քաղաքում։ 10 տարեկանում նա իր ծնողների հետ  տեղափոխվեց Նորվեգիա՝ Օսլո։ 2004 թվականին նա ստացավ Նորվեգիայի քաղաքացիություն։ Դալլասի Հարավային մեթոդական համալսարանում սովորել է մարքեթինգ և գովազդ, որն ավարտելուց հետո ստացել է բակալավրի աստիճան։


== Կարիերա ==
Նա միջազգային ասպարեզում ելույթ ունեցավ 2004 թվականին։ Իսկ 2008 և 2012 թվականների օլիմպիական խաղերում հանդես է եկել Նորվեգիայի ազգային հավաքականի կազմում։ Մասնակցել է նաև Եվրոպայի առաջնությանը ՝2010 և 2012 թվականներին։


== Ծանոթագրություններ ==


== Արտաքին հղումներ ==
Սարա Նորդենսթամ Archived 2012-08-12 at the Wayback Machine.- օլիմպիական կարգավիճակը՝ Sports-Reference.com կայքում
Սարա Նորդենսթամ Թվիթթերում
Սարա Նորդենսթամ Իստագրամում
Դեզիո

Դեզիո (իտալերեն՝ Desio), (լոմբ.՝ Desi), քաղաք Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 37 262 մարդ է։ Բնակչության միջին խտությունը՝ 2489 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 20033։ Հեռախոսային կոդը՝ 0362։
Կոմունայի հովանավոր սրբերն են Սուրբ Կույս Մարիամը (Վարդարանի կույս Մարիամը) և Պավիայի սուրբ Կիրը։ Տոնը նշվում է հոկտեմբերի առաջին կիրակիին հաջորդող երկուշաբթի օրը։


== Արտաքին հղումներ ==
Բնակավայրի պաշտոնական կայք (իտալ.)
Time Is Running Out

Time Is Running Out, բրիտանական Մյուզ ռոք-խմբի երկրորդ սինգլն է իրենց երրորդ՝ Absolution ալբոմից։ Billboard Modern Rock Tracks հիթ-շքերթում սինգլը զբաղեցրել է 9-րդ հորիզոնականը։


== Տեսահոլովակ ==
Տեսահոլովակում ներկայացվում է զինվորական պաշտոնյանների մեծ քանակություն, որոնք նստած են կլոր սեղանի շուրջ, և երգի տակտին հավասար կատարում իրենց աշխատանքը։ Նրանք ուշադրություն չեն դարձնում Մյուզ խմբի վրա, որոնք նվագում են նրանց շուրջ։ Ի վերջո, զինվորականները սկսում են պարել սեղանի վրա։


== Երգացանկ ==
7" վինիլային սկավառակ (Մեծ Բրիտանիա)։«Time Is Running Out» - 3։56
«The Groove» - 2։38CD (Մեծ Բրիտանիա, Ֆրանսիա, Ճապոնիա)։«Time Is Running Out» - 3։56
«The Groove» - 2։38
«Stockholm Syndrome» (տեսահոլովակ) - 4։59DVD (Մեծ Բրիտանիա)։«Time Is Running Out» - 3։56
«Time Is Running Out» (տեսահոլովակ) - 3։58
«Time Is Running Out» (making of video) - 2։00CD (Ավստրալիա)։«Time Is Running Out» - 3։56
«The Groove» - 2։38
«Time Is Running Out» (տեսահոլովակ) - 3։58
«Time Is Running Out» (making of video) - 2։00


== Արտաքին հղումներ ==
Սինգլը muse.mu պաշտոնական կայքում Archived 2012-05-24 at the Wayback Machine.
Երգի տեքստը պաշտոնական կայքում Archived 2012-03-09 at the Wayback Machine.
(837) Շվարցշիլդա

(837) Շվարցշիլդա (անգլ.՝ Schwarzschilda), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,298198 ա. մ., առավելագույնը մոտենում է 2,2038 ա. մ. հեռավորության վրա և հեռանում 2,3926 ա. մ.։ Արեգակի շուրջ մեկ ամբողջական պտույտ է կատարում 1272,56 երկրային օրվա ընթացքում, իր ուղեծրով շարժվելով միջինում 0,282894 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(837) Շվարցշիլդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժորժ Բրաք

Ժորժ Բրաք (ֆր.՝ Georges Braque, մայիսի 13, 1882(1882-05-13)[…], Արժանտյո - օգոստոսի 31, 1963(1963-08-31)[…], Փարիզ), ֆրանսիացի նկարիչ, գրաֆիկ, քանդակագործ, դիզայներ։ Արվեստի պատմության մեջ նրա անունը կապվում է ֆովիզմի հետ (1906) և մեծ դեր է խաղացել կուբիզմի զարգացման գործում։ 1908-1912 թվականներին Բրաքի աշխատանքները սերտորեն կապված են իր գործընկեր Պաբլո Պիկասոյի աշխատանքների հետ։ Պաբլո Պիկասոյի հետ համատեղ համարվում է կուբիզմի հիմնադիրը (1908)։


== Կենսագրություն ==
Ժորժ Բրաքը ծնվել է 1882 թվականի մայիսի 13-ին Արժանտյոում։ Մանկությունն անցել է Le Havre-ում, և հոր և պապիկի նման պետք է դառնար տան ներքին հարդարանքներ կատարող նկարիչ, սակայն 1897-1899 թվականներին նա գեղարվեստի դպրոցում նկարչության երեկոյան դասընթացների է հաճախում։ 1902-1904 թվականներին սովորում է Փարիզի Académie Humbert-ում։ Այստեղ հանդիպում է Մարի Լորենսին և Ֆրանսիս Պիկաբիային։


== Ֆովիզմ ==
Բրաքի ամենավաղ շրջանի աշխատանքները իմպրեսիոնիստական են, սակայն, տեսնելով հայտնի գեղարվեստական խմբի «Fauves» կոչվող աշխատանքների ցուցադրությունը 1905 թվականին, նա ընդունում է այս ոճը։ Ֆովիզմի հետևորդները (Հենրի Մատիս, Անդրե Դերեն), ի պատասխան հուզական արձագանքին օգտագործում էին վառ գույներ։ Բրաքի աշխատանքները սերտորեն կապված են Ռաուլ Դյուֆի, Օտոն Ֆրիեզի աշխատանքների հետ, ովքեր Բրաքի ծննդավայրից էին։
1907 թվականի մայիսին Բրաքը Salon des Indépendants-ում հաջողությամբ ցուցադրում է իր ֆովիզմի ոճով արված աշխատանքները։ Նույն թվականին Բրաքի ոճում նկատվում է դանդաղ էվոլյուցիա, և նա գտնվում է Պոլ Սեզանի ստեղծագործությունների ներքո։


== Կուբիզմ ==
Բրաքի 1908-1913 թվականների աշխատանքներն արտացոլում են նրա նոր հետաքրքրությունները երկրաչափության և համաժամանակյա տեսանկյունից։ 
Գյուղական տեսարաններում Բրաքը, հաճախ նվազեցրել է ճարտարապետական կառույցի երկրաչափական ձևը՝ մոտեցնելով խորանարդի, ստվերը ներկայացնելով իբրև հարթ և եռաչափ հեռացող պատկեր։ Բրաքի նոր նկարներն անվանեցին "bizarreries cubiques"։
Բրաքը հեղինակել է բազմաթիվ դեկորատիվ ու էկեգանտ կոմպոզիցիաներ՝ կազմված տարրական եռաչափական ծավալներից։ Նրա աշխատանքները հակված են վերացական ձևերի, որոնք իրենց մեջ ներառում են կտոր, թուղթ, փայտ, ավազի խառնուրդներ։ 1917 թվականին Ժորժ Բրաքը հեռանում է կուբիզմից և ստեղծում նոր նկարների շարք (տարբեր տեսարաններ, նատյուրմորտներ, դիմանկարներ), որտեղ նրա գծերը դառնում են ավելի դեկորատիվ՝ լի արտահայտչականությամբ ու ճկունությամբ։


== Ծանոթագրություններ ==
Լուհամեցա

Լուհամեցա (էստ․՝ Luhametsa), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բաարլե-Հերթոխ

Բաարլե-Հերթոգ (հոլ.՝ Baarle-Hertog, ֆր.՝ Baerle-Duc), կոմունա Բելգիայում, Ֆլանդրիա տարածաշրջանի Անտվերպեն նահանգում։ Ըստ 2006 թվականի հունվարի 1-ի վիճակագրական տվյալների՝ կոմունայի բնակչությունը կազմում է 2306 մարդ։ Բաարլե-Հերթոգի կազմի մեջ է մտնում Բաարլե կոմունայի բելգիական հատվածը (Բաարլեն բաժանված է Բելգիայի և Նիդերլանդների միջև)։
Ընդհանուր տարածքը՝ 7,48 կմ², բնակչության խտությունը՝ 308 մարդ/կմ²։


== Բաարլե-Նասաուի հետ սահման ==

Հետաքրքիր է բելգիական Բաարլե-Հերթոգ և նիդերլանդական Բաարլե-Նասաու կամունաների միջև անցնող պետական սահմանը, որը անցնում է թաղամասերի և առանձին տների միջով՝ այն կիսելով 24 առանձին թաղամասերի (24 էքսկլավներ, որոնք շրջապատված են Նիդերլանդների տարածքով, և 3 թաղամաս՝ բելգիական տարածքին սահմանակից)։
Իրավիճակը, երբ առանձին տներ հայտնվում են պետական սահմանի մեջտեղում, առաջացել է այն ժամանակ, երբ ըստ նիդերլանդական օրենքների ռեստորանները պետք է շուտ փակվեին։ Այդ ժամանակ ռեստորանների տերերը տեղափոխվել են սահմանագծին և սահմանված ժամանակը լրանալուն պես հաճախորդներին տեղավորել են բելգիական տարածքի սեղաններին։
Նման բարդ սահման առաջացել է Բրեդայի կառավորողների և Բրաբանտի դքսերի միջև բազմամյա գործարքների արդյունքում․ այդ գործարքները մեծ մասամբ կապված էին օրենսդրությունների տարբերությունների հետ։ Սահմանն ամրագրվել է 1843 թվականի Մաաստրիխտյան համաձայնագրով։


== Աշխարհագրական դիրք ==


== Բնակչության աճ ==


== Հետաքրքիր փաստեր ==
Իրավիճակը, երբ պետական սահմանն անցնում է քաղաքի միջև՝ կիսելով թաղամասեր և առանձին տներ, ներկայացված է «Օրենքը օրենք է» ֆիլմում։


== Ծանոթագրություններ ==


== Արտաքին հղումներ ==
Պաշտոնական կայք (նիդեր.)
Գրիգորևո (այլ կիրառումներ)

Գրիգորևո, կարող է վերաբերել՝

Գրիգորևո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Գրիգորևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Գրիգորևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Գրիգորևո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Գրիգորևո - գյուղ Ռուսաստանի Տվերի մարզի Ստարիցկի շրջանի կազմում։
.co

.co, Կոլումբիայի վերին մակարդակի ազգային դոմենն է։


== Արտաքին հղումներ ==
IANA .co whois տեղեկություն
Նոր Զելանդիայի աշխարհագրություն

Նոր Զելանդիան գտնվում է Խաղաղ օվկիանոսի հարավարևմտյան հատվածում՝ պոլինեզիական եռանկյունու կենտրոնական շրջանում։ Երկրի տարածքը հիմնականում կազմված է երկու կղզիներից, որոնք ունեն համապատասխանաբար հարավային և հյուսիսային կղզիներ անվանումները՝ տարանջատված Ջեյմս Կուկի կողմից։
Բացի այդ, Նոր Զելանդիային է պատկանում նաև շուրջ 700 փոքր և միջին կղզիներ, որոնց մեծ մասը անմարդաբնակ է։
Դրանցից խոշորագույններն են Ստյուարտ, Անտիպոդ, Օկլենդ, Բաունտի, Կեմբել, Չատեմ և Կերմադեկ կղզիները։


== Ընդհանուր աշխարհագրական տեղեկություններ ==
Երկրի ընդհանուր տարածքը կազմում է 268 680 կմ²։ Այն իր չափերով ավելի փոքր է Իտալիայից և Ճապոնիայից, սակայն մի փոքր ավելի մեծ է Մեծ Բրիտանիայից։
Նոր Զելանդիայի ափագծի երկարությունը կազմում է 15 134 կիլոմետր։
Նոր Զելանդիայի տարածքում գտնվող ամենամեծ կղզին Հարավային կղզին է, որի տարածքը կազմում է 150 437 կմ²։ Կղզու բնակչությունը կազմում է ամբողջ երկրի ընդհանուր բնակչության 1/4-ը։ Հյուսիսից հարավ կղզու տարածքը հատում է Հարավային Ալպերի ծալքավոր լեռնաշղթան, որի ամենաբարձր լեռնագագաթը Կուկի լեռն է (հաճախ կոչվում է նաև Աորակի լեռ)՝ 3754 մետր բարձրությամբ։
Բացի այդ, Հարավային կղզում կան նաև 18 լեռնագագաթներ, որոնք ունեն 3000 մետրից ավելի բարձրություն։
Կղզու արևելյւան մասը հարթավայրային է և հիմնականում զբաղեցված է գյուղատնտեսական վարելահողերով։ Արևմտյան մասը առավել հայտնի է ազգային պարկերի և սառցադաշտերի բազմազանությամբ, ինչպես նաև հարուստ բուսական և կենդանական աշխարհով։
Կղզու տարածքում գտնվող ամենախոշոր լիճը Տե Անաուն է (զբաղեցրած տարածքով երկրորդը Նոր Զելանդիայում)։


== Կլիմա ==
Նոր Զելանդիայի կլիման փոփախական է։ Հյուսիսային կղզում կլիման մերձարևադարձային է, իսկ հարավայինում՝ չափավոր սառը։ Լեռնային շրջաններում գերակշռում է խիստ ալպյան կլիման։ Հարավային Ալպերը երկիրը բաժանում են երկու աշխարհագրական գոտիների, իսկ այստեղ գերիշխող արևմտյան քամիները Նոր Զելանդիայի այս լայնությունները բաժանում են երկու տարբեր կլիմայական գոտիների։
Նոր Զելանդիայի արևմտյան հատվածը խոնավ է։ Ընդամենը 100 կմ հեռավորության վրա գտնվող արևելյան հատվածը համեմատաբար ավելի չոր է։
Նոր Զելանդիայում տարեկան տեղումների ընդհանուր քանակը կազմում է 600-ից մինչև 1600 մմ։ Տարվա ընթացքում դրանք բաշխվում են համեմատաբար հավասարաչափ, բացառությամբ ամռան ամիսներին, երբ տեղումները քիչ են։
Նոր Զելանդիայի ամենամեծ քաղաքում՝ Օքլենդում, երկրի տարեկան միջին ջերմաստիճանը կազմում է + 15,1 °C, ընդ որում ամենաբարձր ջերմաստիճանը կազմել է +30,5 °C, իսկ ամենացածրը՝ -2,5 °C։ Երկրի մայրաքաղաքում՝ Վելինգտոնում, միջին տարեկան ջերմաստիճանը կազմել է +12,8 °C։ Առավելագույն ջերմաստիճանը՝ +31,1 °C, իսկ նվազագույնը՝ -1,9 °C։


== Քաղաքներ ==


== Ծանոթագրություններ ==
Միլորադովսկի գյուղական խորհուրդ (Կոտելևսկի շրջան)

Միլորադովսկի գյուղական խորհուրդ  (ուկրաիներեն՝ Милорадівська сільська рада), Ուկրաինայի Պոլտավայի մարզի Կոտելևսկի շրջանում։
2001 թվականի տվյալներով Միլորադովսկի գյուղական խորհրդում բնակվում էր 1456 մարդ։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վարդուհի Խաչատրյան (օպերային երգչուհի)

Անվան այլ կիրառումների համար տե՛ս՝ Վարդուհի Խաչատրյան (այլ կիրառումներ)Վարդուհի Ալբերտի Խաչատրյան (նոյեմբերի 20, 1971(1971-11-20), Երևան, Հայկական ԽՍՀ, ԽՍՀՄ), հայ օպերային երգչուհի (մեցցո-սոպրանո)։
Օպերային երգիչ, ՀԽՍՀ ժողովրդական արտիստ Ալբերտ Խաչատրյանի դուստրը։


== Կենսագրություն ==
Վարդուհի Խաչատրյանը ծնվել է 1971 թվականի նոյեմբերի 20-ին, Երևանում, ՀԽՍՀ ժողովրդական արտիստ Ալբերտ Խաչատրյանի ընտանիքում։ 1986-1990 թվականներին սովորել է Երևանի Ռոմանոս Մելիքյանի անվան երաժշտական ուսումնարանում (Վլադիմիր Խաչատրյանի դասարան), 1990-1995 թվականներին՝ Երևանի Կոմիտասի անվան պետական կոնսերվատորիայում (Մարիաննա Հարությունյանի դասարան)։ 1995-1997 թվականներին աշակերտել է Գոհար Գասպարյանին։
Առաջնաելույթը կայացել է 1996 թվականին Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, որտեղ Տիգրան Չուխաճյանի «Արշակ Երկրորդ» օպերայում կատարել է Փառանձեմի դերերգը։ 1997-2004 թվականներին Սպենդիարյանի անվան օպերայի և բալետի ազգային ակադեմիական թատրոնում հանդես է եկել մի շարք օպերաներում` Ժորժ Բիզեի «Կարմեն» (Կարմեն), Պյոտր Չայկովսկու «Պիկովայա դամա» (Պոլինա), Ջուզեպպե Վերդիի «Տրուբադուր» (Ազուչենա), Բելլինիի «Նորմա» (Ադալգիսա), Ջուզեպպե Վերդիի «Աիդա»։ 1999 թվականին Լոս Անջելեսում ներկայացել է Արմեն Տիգրանյանի «Անուշ» օպերայում։
Ելույթ է ունեցել Իսպանիայի «Festival Castell de Peralada», Իտալիայի «Musicastello» և «Festival Euro Mediterraneo», Ֆրանսիայի «Festival Flaneries Musicales d’Eté in Reims» և «Festival d’Ambronay» և այլն, հանդես է եկել Մոնսերատ Կաբալիեի, Խոսե Կուրայի, Անգելա Ջորջուի և այլոց հետ։
2010 թվականին «Վերադարձի» փառատոնի շրջանակներում հանդես է եկել «Օպերային դիմակներ» համերգային ծրագրում։
Ապրում և ստեղծագործում է Շվեյցարիայում։ 2011 թվականին հիմնադրել է «Ավետիս» ասոցիացիան, որը Եվրոպայում տարածում է հայ մշակույթը և ներկայացնում հայ երաժիշտներին։


== Մրցանակներ ==
Մասնակցել է բազմաթիվ միջազգային մրցույթների ու փառատոների, արժանացել միջազգային մրցանակների։

Մարիա Կալասի անվան միջազգային մրցույթի  Գրան Պրի մրցանակ, 2001 թ., Աթենք
«Արտավազդ» ազգային մրցանակ «Տարվա լավագույն օպերային երգչուհի» անվանակարգում, 2004 թ.


== Դերերգեր ==


== Ծանոթագրություններ ==


== Արտաքին հղումներ ==
Պաշտոնական կայք
Լոբանովկա (ավան, Շախտյորսկի քաղաքային խորհուրդ)

Անվան այլ կիրառումների համար տե՛ս՝ ԼոբանովկաԼոբանովկա (ուկրաիներեն՝ Лобанівка), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Լոբանովկա ավանում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռատուշ (գյուղ, Յամպոլի շրջան)

Ռատուշ (ուկրաիներեն՝ Ратуш), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1600 թվականին։
2001 թվականի տվյալներով Ռատուշ գյուղում բնակվում էր 730 մարդ։ Բնակավայրը զբաղեցնում է 2,57 կմ² տարածք։ Բնակչության խտությունը կազմում էր 284,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարություն Քեհեյան

Հարություն Լևոնի Քեհեյան (ապրիլի 9, 1930(1930-04-09), Աթենք, Հունաստան - ապրիլի 17, 2015(2015-04-17), Երևան, Հայաստան), հայ ֆուտբոլիստ, հարձակվող, կիսապաշտպան։ Սպորտի վաստակավոր վարպետ։ Հայաստանի վաստակավոր մարզիչ։


== Կենսագրություն ==
Հարություն Քեհեյանը ծնվել է 1930 թվականին Աթենքում։ 1946 թվականին հայրենդարձել է։ ԽՍՀՄ բարձրագույն խմբում հանդես է եկել Երևանի «Դինամո» (1949-1950 ), Մոսկվայի «Սպարտակ» (1955), Երևանի «Դինամո (1960-1961, հետագայում` «Արարատ» ) թիմերում։ Երևանյան թիմերի կազմերում մասնակցել է 87 խաղի, դարձել 9 գոլի հեղինակ։ Եղել է ԽՍՀՄ գավաթի 1954 թվականի եզրափակչի մասնակից։ Չեմպիոն և գավաթակիր Երևանի «Արարատի» մարզչական շտաբում։ 1971-1973 թվականներին ԽՍՀՄ փոխչեմպիոն, չեմպիոն և գավաթակիր Երևանի «Արարատի» մարզչական կազմում։ Հաջողությամբ աշխատել է հանրապետության պատանեկան թիմերում։ 1975 թվականից եղել է «Հրազդան» մարզադաշտի տնօրենը։


== Պարգևներ ==
Հայաստանի վաստակավոր մարզիչ
Երևանի պատվավոր քաղաքացի
ԽՍՀՄ առաջնության արծաթե մեդալակիր, 1955


== Ծանոթագրություններ ==


== Արտաքին հղումներ ==
Հարություն Քեհեյան
Վիշնյանի աստղադիտարան

Վիշնյանի աստղադիտարան (խորվ.՝ Zvjezdarnica Višnjan, ՄԱՄ կոդը՝ 120), աստղադիտարան Խորվաթիայի Վիշնյան գյուղի մոտ։ Ղեկավարվել է Կորադո Կորոլևիչի կողմից։ 2009 թվականին Վիշնյանի աստղադիտարանը տեղափոխվել է Տիկան բնակավայրի մոտ նոր կառուցված տարածք, և հետևաբար, 2017 թվականի հոկտեմբերի 5-ին աստղադիտարանի կոդը փոխվեց դառնալով L01։


== Պատմություն ==
Վիշնյանի աստղադիտարանը հիմնադրվել է 1992 թվականին որպես հանրային աստղադիտարան։ Աստղադիտարանում հիմնականում կատարվել են աստղաչափության ոլորտում աշխատանքներ, ինչպես նաև կատարվել է աստերոիդների որոնում։ Աճող լուսային աղտոտումը սկսեց խոչնդոտել Վիշնյանում հետազոտություններին, և 2001 թվականին աստղադիտարանում հետազոտությունները դադարեցվեցին։ 2009 թվականին աստղադիտարանի նոր շենքը բացվեց Տիկան գյուղի մոտ, մոտավորապես 2,5 կիլոմետր հեռու նախնական տեղաբաշխումից։
Համաձայն աստղադիտարանի կայքում տեղադրված վիճակագրության 2016 թվականի դրությամբ այստեղ հայտնաբերվել են ընդհանուր առմամբ 1420 աստերոիդ և 2 գիսաստղ։ Աստղադիտարանում օգտագործվում են 11 աստղադիտակներ, աշխատում են 78 աշխատակիցներ և կամավորներՀամաձայն Փոքր մոլորակների կենտրոնի (MPC) տվյալների, Վիշնյանի աստղադիտարանին է վերագրվում 108 աստերոիդների հայտնաբերումը։ Մինչդեռ 1294 հայտնաբերումներ վերագրվում են Կորադո Կորոլևիչին (աստղադիտարանի կայքում տեղադրված վիճակագրական տվյալները կարող են ներառել հայտնաբերված մարմիններ, որոնք դեռևս համարակալված չեն և չեն գրանցված ՓՄԿ-ի կողմից, ինչպես նաև դրանց հայտնաերումը չի վերագրվում որևիցե մեկին)։
Աստղադիտարանում կազմակերպվում են բազմաթիվ կրթական ծրագրեր երիտասարդության համար, աստղագիտության, հնէաբանության, ծովային կենսաբանության և այլ գիտություններով. Երիտասարդական գիտական ճամբար, Ամառային գիտական դպրոց Archived 2016-11-27 at the Wayback Machine. և Վիշնյանի աստղագիտության դպրոց։

		


== Ծանոթագրություններ ==


== Արտաքին հղումներ ==
http://www.astro.hr/ Վիշնյանի աստղադիտարան. պաշտոնական կայք
http://www.en.sci.hr/ Archived 2018-10-29 at the Wayback Machine.
Ազարա

Ազարա, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճի հյուսիսային կողմում։
Գյուղը հայաբնակ էր։ Ազարան թուրքերի ձեռքով ավերվել Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռոբերտ Բեգլարյան

Ռոբերտ Բեգլարյան (պարսկերեն՝ روبرت بگلریان, դեկտեմբերի 19, 1961(1961-12-19), Թեհրան, Իրան), իրանահայ քաղաքական գործիչ, տնտեսագետ, Իրանի Իսլամական Հանրապետության խորհրդարանի պատգամավոր։


== Կենսագրություն ==
Ռոբերտ Բեգլարյանը ծնվել է 1961 թվականին Թեհրանում։ Ֆիզիկա-մաթեմատիկական ուղղությամբ կրթություն է ստացել Թեհրանում և Սպահանում։ Մեծ աշխատանք է կատարել Նոր Ջուղայի հասարակական կյանքում, անդամակցել է մշակութային և քաղաքական հանձնաժողովներին։ 1989 թվականին ընդունվել է Սպահանի համալսարանի տնտեսագիտական ֆակուլտետ, 1993 թվականին ուսումը շարունակել  է նույն համալսարանի մագիտստրատուրայում՝ տնտեսագիտության գծով։
1993 թվականից աշխատել է Իրանի աշխատանքի և սոցիալական հարցերի նախարարության Սպահանի գրասենյակում։ Երկու տարի համալսարանում դասավանդել է շուկայագիտություն։ 2000 թվականից տեղափոխվել է Թեհրան և աշխատել Սոցիալական հարցերի նախարարությունում, 2002-2004 թվականներին եղել է «Պայման» ամսաթերթի խմբագրակազմի անդամ։


== 2004 խորհրդարանական ընտրություններ ==
2004 թվականին Ռոբերտ Բեգլարյանն ընտրվել է Իրանի Իսլամական Հանրապետության խորհրդարանի անդամ։ Անդամակցել է տնտեսական և Իրան-Հայաստան հարաբերությունների հանձնաժողովներին։ Նրա գործընկեր Գևորգ Վարդանը Հյուսիսային Իրանից ընտրվել է պատգամավոր և Հայ համայնքի ներկայացուցիչ։


== 2008 խորհրդարանական ընտրություններ ==
2008 թվականի մարտին Ռոբերտ Բեգլարյանն ընտրվել է որպես Հարավային Իրանի քրիստոնյա հայ փոքրամասնության ներկայացուցիչ։ Մարտի 14-ին կայացած խորհրդարանական ընտրություններում Բեգլարյանը ստացել է ձայների մեծամասնությունը։
Քանի որ Իրանի քրիստոնյա փոքրամասնությունը բաղկացած է երկու խմբերից, ներառյալ Թեհրանի հայերը և Իրանի հյուսիսային, ինչպես նաև երկրի հարավային հատվածների, երկու մարզերի համար երկու ընտրություններ են տեղի ունենում, ինչպես նաև պայմանավորված այն հանգամանքով, որ քրիստոնյա հայերը Իրանի 290 տեղանոց խորհրդարանում ունեն երկու տեղ, իսկ մյուս կրոնական փոքրամասնությունները (զրադաշտականներ, հրեաներ ու ասորիներ) ունեն մեկ ներկայացուցիչ երկրի օրենսդիր մարմնում։


== 2012 թվական ==
2012 թվականին Բեգլարյանն ընտրվել է երրորդ անգամ, և 2015 թվականից Իրանի խորհրդարանի երկու հայ ներկայացուցիչներից մեկն է։
2015 թվականի մարտին պատգամավոր Կարեն Խանլարյանի հետ միասին Բեգլարյանին հրավիրել են ողջ համագումարին ներկայացնել Հայոց ցեղասպանությունը դատապարտող հայտարարություն։


== Տես նաև ==
Արա Շահվերդյան


== Ծանոթագրություններ ==
Սերանոն

Սերանոն (ֆր.՝ Séranon), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Գրաս 1 կանտոնում։ Մինչև 2015 թվականի մարտը կոմունան վարչականորեն ընդգրկված էր Սենտ Օբան լուծարված կանտոնի կազմում (Գրաս շրջան)։
Կոմունայի տարածքը կազմում է 23.28 կմ², բնակչությունը 2006 թվականի կազմել է 432 մարդ աճի միտումով, 2012 թվականին՝ 482 մարդ (2012), բնակչության խտությունը՝ 20.7 մարդ/կմ²։


== Բնակչություն ==
Կոմունայի բնակչությունը  2001 թվականին կազմել է 475 մարդ, 2012 թվականին՝ 482 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 296 բնակիչներից 192-ը եղել են տնտեսապես ակտիվ, 104-ը՝ ոչ ակտիվ (ակտիվության գործակիցը կազմել է 64.9 %, 1999 թվականին եղել է 65.8 %: Աշխատունակ տարիքի 192 ակտիվ բնակիչներից աշխատում էին 181-ը (108 տղամարդ և 73 կին), 11 հաշվառված էին որպես գործազուրկ (տղամարդ և 9 կին)։ Աշխատունակ տարիքի 104 ոչ ակտիվ բնակիչներից 20-ը եղել են աշակերտներ կամ ուսանողներ, 44-ը՝ թոշակառուներ, իսկ 40-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 215 հարկատու տնային տնտեսություններ, որտեղ ապրում էր 461.5 մարդ։ Մեկ հարկատուին բաժին ընկնող շահույթը կազմել է 16883 եվրո։


== Ծանոթագրություններ ==


== Արտաքին հղումներ ==
Սերանոն կոմունայի քաղաքապետարանի պաշտոնական կայք  Archived 2013-10-04 at the Wayback Machine.(ֆր.)
Ժողովածու (1441)

Ժողովածու (1441), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1441 թվի տակ։ Ձեռագիրը գրվել է 1709 և 1717 թվականներին Յարութիւն եպիսկոպոս Անդրիացի գրիչի կողմից, ենթադրաբար Էջմիածնում։ Գրված է թղթի վրա, որը ունի 20,8×15,3 և 21,5×15,5 չափս։ Ձեռագիրը կազմված է 210 թերթից։ Գրված է միասյուն, երկսյուն նոտրգիրով։ Կազմը` դրոշմազարդ կաշի։ Հիշատակարաններ՝ 17ա (1709 թ․), 170բ, 195բ (1717 թ․):


== Բովանդակություն ==
Վասն երակ առնելոյ։
Վասն չար աստեղ։
Ներսես Լամբրոնացւոյ Մեկնութիւն Էր ընդ եղբարս-ի։
Պատմութիյն Քրիստինեա կուսին։
Ոսկեբերանի Մեկնութիւն 14 թղթոցն Պօղոսի։
Առաքյալ Սիւնեցւոյ Լուծմունք Սահմանաց գրոց։
Մեկնութիւն Կաթողիկեայց թղթոցն։
Սարգսի Շնորհալւոյ Մեկնութիւն Կաթողիկեայց։
Քաղուացք յառակաց մեկնութենէն։
Վանականի վարդապետի Բան հաւատալի ազգիս մերում։
Այլ և այլ քաղուածք։


== Ծանոթագրություններ ==
Մոնֆրևիլ

Մոնֆրևիլ (ֆր.՝ Monfréville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 105 մարդ, բնակչության խտությունը` 14.54 մարդ/կմ²։ Բնակավայրը զբաղեցնում է 7.22 կմ² տարածք։


== Աշխարհագրություն ==
Գտնվում է Փարիզ քաղաքից 260 կմ արևմուտք, Կան քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 64 աշխատունակ (15-64 տարեկան)  բնակիչ, որոնցից ակտիվ էին 53-ը, իսկ ոչ ակտիվները` 11։ Ակտիվության ցուցանիշը կազմում է 82,8 %։ 53 աշխատունակ մարդկանցից աշխատել է 52 անձ (29 տղամարդ և 23 կին)։ Գործազուրկ են եղել 1 անձ (0 տղամարդ և 1 կին)։ 11 անաշխատունակներից 3-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերխնետրոիցկոե (գյուղ, Բակալինսկի շրջան)

Անվան այլ կիրառումների համար տե՛ս՝ ՎերխնետրոիցկոեՎերխնետրոիցկոե (ռուս.՝ Верхнетроицкое, բաշկիրերեն՝ Үрге Троицкий), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվյատոսլավ Միխայլուկ

Սվյատոսլավ Միխայլուկ (ուկրաիներեն՝ Святослав Михайлюк, հունիսի 10, 1997(1997-06-10), Չերկասի, Ուկրաինա), ուկրաինացի բասկետբոլիստ։ Ներկա պահին հանդես է գալիս Կանզասի համալսարանի «Ջեյհոքս» բասկետբոլային թիմում։ Նախկինում հանդես է եկել Ուկրաինայի բասկետբոլի սուպերլիգայի «Չերկասի Մավպի» ակումբում (2012-2014)։


== Կենսագրության ==


=== Վաղ կյանքը ===
Ծնվել է Ուկրաինայի Չերկասի քաղաքում։ Մայրը՝ Իննան ավագ դպրոցի կենսաբանության ուսուցչուհի է, իսկ հայրը՝ Յուրին, համալսարանում պատմության պրոֆեսոր։


=== Ուկրաինայի ազգային հավաքական ===
2013 թվականի ամռանը Ուկրաինայի երիտասարդական ազգային հավաքականի կազմում հանդես է եկել ՖԻԲԱ-ի մինչև 16 տարեկանների Եվրոպայի առաջնությունում։ Առաջնության ժամանակ մեկ հանդիպման կտրվածքով միջինում հավաքել է 25, 2 միավոր, 8,0 անդրադարձ, 3,4 փոխանցում։ Առաջնության ավարտին ընդգրկվել է խորհրդանշական հավաքականում։


=== Համալսարանային կարիերան ===
Վիրջինայի և Կանզասի համալսարանների կրթաթոշակային ծրագրերից Միխայլուկն ընտրում է վերջինինը և ընդգրկվում «Կանզաս Ջեյհոքս» համալսարանային թիմում։


=== Մրցանակներ և ձեռքբերումներ ===


==== Անհատական մրցանակներ ====
ՖԻԲԱ-ի մինչև 16 տարեկանների Եվրոպայի առաջնություն՝ խորհրդանշական հավաքական
Նավ (թանգարան)

Նավ թանգարան (հոլ.՝ Museum Het Schip), ամստերդամյան դպրոցի ճարտարապետական թանգարան,  Նիդեռլանդների մայրաքաղաք  Ամստերդամում, տեղակայված՝ Ամստերդամ-Արևմուտք շրջանում, Սպարնդամմերպլանտսուն 140 փողոցում։


== Պատմություն ==
Նավը հանդիսանում է Զանստրատ և Սպարնդմմերպլանտսուն փողոցների անկյունում գտնվող ժողովրդային տան երեք բաժանմունքներից մեկը, կառուցված գործարար Կլասա Հիլե պատվերով, ճարտարապետ Միշել դե Կլերկի կողմից, ամստերդամյան դպրոցի ոճով։ Առանձնաշենքերը կառուցել են 1914-1921-ական թվականներին։ Տները վարձակալվել էին Էյգեն Հարդի բնակարանային ընկերության կողմից։ Դրանք անվանեցին «պալատներ բանվորների համար»։
1999 թվականին շենքը փակվեց։ 2001 թվականին բաժանմունքի տարածքում տեղակայվել է Նավ թանգարանի հավաքածուն։ Թանգարանը կազմված է նախկին փոստային բաժանմունքից, տուն-թանգարանից, որը պատկերացում է տալիս տեղի բանվորների կյանքի մասին 1920-ական թվականներին, և թանգարան՝ շենքի պատմության և ճարտարապետության մեջ ամստերդամյան դպրոցի մասին։ 2005 թվականին նախկին խանութում բացվեց ճաշարան։ Հավաքածուի մեջ ընդգրկված է քաղաքի շենքերի լուսանկարների ցուցադրություն՝ ամստերդամյան դպրոցի ոճով։
Շենքի ճակատը զարդարված է քանդակագործ Հիլդո Կրոպայի (1884-1970) բազմաթիվ քանդակագործական ստեղծագործություններով։ Բնակելի տան ներքին բակը կազմված է փոքր այգիներից, որոնք միանում են արահետներով։ Թանգարանի դիմացի մանկապարտեզում գտնվում է բացօթյա կահույքի հավաքածու՝ նույն Էքսպրեսիոնիստական դպրոցի ոճով, Պիտեր Լուկաս Մարնետեի (1888-1948)  և Անտոն Կուրվերսի (1889-1940) աշխատանքները։
2012  թվականի մայիսից թանգարանի մասնաճյուղը գործում է Ամստերդամ-հարավ շրջանում։ Կիրակի օրերին էքսկուրսիան ընդգրկում է նաև Նավագնածության տունը։


== Ծանոթագրություններ ==


== Արտաքին հղումներ ==
Նավ թանգարանի կայքէջը(չաշխատող հղում)
Het Schip - archipedia
Արշակ Վռամյան

Արշակ Վռամյան (իրական անուն-ազգանուն՝ Օնիկ Դերձակյան, Կոստանդնուպոլիս, 1871, Կոստանդնուպոլիս, Օսմանյան կայսրություն - ապրիլի 4, 1915(1915-04-04), Բիշերի, Օսմանյան կայսրություն), հայ ազգային-ագատագրական շարժման գործիչ, ՀՅԴ կուսակցության անդամ։ Նախնական կրթությունն ստացել է Պոլսում, ապա ավարտել Էջմիածնի Գևորգյան ճեմարանը (1889)։ Մասնակցել է «Բանկ Օտոմանին» գրավելու նախապատրաստական աշխատանքներին։ Ձերբակալվել է, սակայն կարողացել է հաջողությամբ փախչել։ 1897 թվականին Բուլղարիայում և Ռումինիայում զբաղվել է քարոզչական աշխատանքով։ 1898 թվականին անցել է ժնև, ուր ստանձնել է Դաշնակցության արևմտյան բյուրոյի գործավարությունը, միաժամանակ աշխատակցել է «Դրոշակ» թերթին (1899 թվականին նաև խմբագիրը) և հաճախել համալսարանական դասախոսությունների։ Գործուն մասնակցություն է ունեցել Միացյալ Նահանգներում Դաշնակցության կազմակերպությունների ստեղծմանը և «Հայրենիք» թերթի հիմնադրմանը։ 1908 թվականի երիտթուրքական հեղաշրջումից հետո Պոլսում ընտրվել է Օսմանյան խորհրդարանի երեսփոխան (պատգամավոր)։
1915 թվականի ապրիլի 4-ին դարձել է դավադրության զոհ։
Վերխնետավրիչանսկի (Օռլովսկի շրջան)

Վերխնետավրիչանսկի (ռուս.՝ Верхнетавричанский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կրասնոարմեյսկի գյուղական համայնքի կազմի մեջ։
Ծառայիկ

Ծառայիկ, հայկական արական անուն։ Հայերեն ծառա բառի փաղաքշական ձևն է։ Հիշատակվել է մեկ անգամ Տեկորի 1042 թվականի մի արձանագրության տակ՝ որպես փորագրիչի անուն։ Սակայն հայտնի չէ՝ անձնանուն է, թե ոչ։


== Ծանոթագրություններ ==
Բերդավանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Բերդավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 30 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նովի Միր (այլ կիրառումներ)

Նովի Միր, կարող է վերաբերել՝


== Ուկրաինայի բնակավայրեր ==
Նովի Միր - գյուղ, Ուկրաինայի Խարկովի մարզի Բորովի շրջանում
Նովի Միր - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Նովի Միր - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Նովի Միր - գյուղ, Ուկրաինայի Սումիի մարզի Բուրինի շրջանում


== Ռուսաստանի բնակավայրեր ==
Նովի Միր - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Նովի Միր - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Նովի Միր - գյուղ Ռուսաստանի Նիժնի Նովգորոդի մարզի Վադսկի շրջանի կազմում։
Ասսել

Ասսել  (ռուս.՝ Ассель), գետ Ռուսաստանում, հոսում Բաշկորտոստան հանրապետությունում։ Գետաբերանը տեղակայված է Մեծ Իկ գետի ձախ ափին՝14 կմ հեռավորության վրա։ Գետի երկարությունը 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  12010000612112200006368
Հիդրոլոգիական ուսումնասիրությունների կոդը - 112200636
Ավազանի կոդը - 12.01.00.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրայլովկա (գյուղ, Լոզովայայի շրջան)

Անվան այլ կիրառումների համար տե՛ս՝ ԲրայլովկաԲրայլովկա (ուկրաիներեն՝ Браїлівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1928 թվականին։
2001 թվականի տվյալներով Բրայլովկա գյուղում բնակվում էր 209 մարդ։ Բնակավայրը զբաղեցնում է 0,806 կմ² տարածք։ Բնակչության խտությունը կազմում էր 259,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ice Queen

Ice Queen, Within Temptation խմբի երկրորդ սինգլը, երկրորդ ստուդիական ալբոմի՝ Mother Earth: Սինգլը խմբի ամենահաջողվածներից մեկն էր, և այն ևրոպական չարթերում գրավեց բարձր հորիզոնականներ։


== Տեքստ ==
Ի տարբերություն Within Temptation խմբի շատ այլ երգերի, այս երգը բնության մասին է։ Սա՝ երգե է բնության մասին, ասել է խմբի վոկալիստ Շարոն դեն Ադելը, Westpop հարցազրույցում։ Խմբի կիթառահար Ռոբերտ Վեստերխոլդը ավելացրել է՝ բնությունը ձմռանը։


== Տեսահոլովակ ==
Նկարահանվել է երկու ձևի տեսահոլովակ՝ հոլանդական և միջազգային։


== Երգացանկ ==
CD սինգլ«Ice Queen» (radio version)
«Mother Earth»CD Մուլտի սինգլ«Ice Queen» (radio version)
«Mother Earth» (Leidse Kade live)
«Caged» (Leidse Kade live)
«Ice Queen» (Leidse Kade live)
«Believer» (Ice Queen Demo)
«Caged» (demo version)CD սինգլ(2002 թվական)«Ice Queen» (radio version)
«Caged» (Leidse Kade live)CD սինգլ (2003 թվական)«Ice Queen» (single edit)
«Mother Earth» (Leidse Kade live)
«Ice queen» (acoustic at «MXL»)CD մուլտի սինգլ (2003 թվական)«Ice Queen» (single edit)
«World of make believe»
«Ice queen» (acoustic at «MXL»)
«Ice Queen» (Leidse Kade live)
«Mother Earth» (Orchestra version)
«Mother Earth» (Leidse Kade live)


== Չարթեր ==


== Ծանոթագրություններ ==
Կարմիրգյուղ (համայնք)

Կարմիրգյուղ, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հարավարևելյան հատվածում։ Ասկերան շրջկենտրոնից գտնվում է 35 կմ հեռավորության վրա, իսկ մայրաքաղաք Ստեփանակերտից՝ 22 կմ հեռավորության վրա։
Համայնքը բարձրլեռնային է, ունի 1531.2 հա տարածք, որից 819.25 հա գյուղատնտեսական նշանակության, 622.55 հա անտառային հողեր։
Կարմիրգյուղ համայնքի սահմանային գոտով հոսում է Կարկառ գետի վտակը։
Կարմիրգյուղ համայնքի բնակչության թվաքանակը կազմում է 171 մարդ, կա 58 տնտեսություն։
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 20 աշակերտներ։


== Տեսարժան վայրեր ==
Կան պատմամշակույթային հուշարձաններ՝ աղբյուր(1862 թ.), կամուրջ(1864 թ.), Սբ.Աստվածածին եկեղեցի(1841 թ.), գերեզմանոց(18-19դդ.), Ըղեն նահատակ եկեկղեցի (12-13դդ.), հաշվառված է 21 հուշարձան։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Մոնտեմինիայո

Մոնտեմինիայո (իտալերեն՝ Montemignaio), քաղաք Իտալիայում՝ Տոսկանա մարզի Արեցո գավառում։
Բնակչությունը՝ 558 մարդ (2008 թվականի մարդահամար տվյալների)։ Բնակչության միջին խտությունը՝ 22 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 52010։ Հեռախոսային կոդը՝ 00575։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0575 542013
Պաշտոնական կայք՝ http://www.comune.montemignaio.ar.it/montemignaio/index.htm Archived 2010-03-14 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նորալուսին

Նորալուսին (լատ.՝ Luna nova, novilunium), Լուսնի փուլ, որի ժամանակ նրա էկլիպտիկ երկայնությունը նույնն է, ինչ Արևինը։ Այդպիսով, այդ պահին Լուսինը գտնվում է Երկրի ու Արևի միջև նրանց հետ գրեթե մեկ գծի վրա։ Եթե նրանք գտնվում են ճիշտ նույն գծի վրա, տեղի է ունենում Արևի խավարում։
Նորալուսնի ժամանակ Լուսինը տեսանելի չի լինում գիշերային երկնքում, քանի որ այդ ժամանակ նա շատ մոտ է լինում Արևին երկնային մթնոլորտում (ոչ հեռու, քան 5°) և միևնույն ժամանակ այն շրջված է լինում դեպի մեզ գիշերային կողմով։ Երբեմն, սակայն, այն կարելի է տեսնել արևի սկավառակի ֆոնին (Արևի խավարում)։ Բացի այդ, որոշ ժամանակ անց (սովորաբար մոտ 2 օր) նորալուսնից հետո կամ առաջ շատ պարզ մթնոլորտի դեպքում ամեն դեպքում հնարավոր է նկատել Լուսնի սկավառակը` լուսավորված Երկրից արտացոլվող թույլ լույսով (Լուսնի մոխրագույն լույս)։
Նորալուսինների միջև շրջափուլը տևում է միջին հաշվով 29.530589 օր (սինոդիկ ամիս)։


== Նորալուսին և օրացույցներ ==
Նորալուսնին են սկսվում հրեական Նոր տարին և չինական (ճապոնական, կորեական, վիետնամական) Նոր տարվա վաթսունամյա շրջանը։


== Նորալուսինը Աստվածաշնչում ==
Նորալուսնի տոնումը հատկապես մեծ դեր ունի Հին կտակարանում (Թվեր 10:10, 23:24)։ Այն նշանավորվել է հատուկ զոհաբերություններով, որոնք ուղեկցվել են փողային գործիքի նվագակցությամբ։ Նորալուսնի ուրախ օրերը նշվել են ընդհանուր հավաքներով, առավոտյան և երեկոյան տաճարներում զոհաբերություններով։ Նորալուսնի օրերին չեղարկվել են պահքերը, դադարեցրել են առևտուրը և հասարակական զբաղմունքները։ Պողոս առաքյալը գրել է, որ այս բոլոր տոները եղել են «ապագայի ստվերները» (Թուղթ առ Կողոսացիս 2:16)։


== Տես նաև ==
Լիալուսին
Գերլուսին


== Ծանոթագրություններ ==
One Number Away

«One Number Away», ամերիկացի քանթրի երգիչ Լյուկ Քոմբսի երգը, որը թողարկվել է որպես առաջնաելույթային ստուդիական «This One’s For You» (2017) ալբոմի 3-րդ սինգլ։ Սինգլը հասել է Country Airplay հիթ-շքերթի առաջին և Hot Country Songs հիթ-շքերթի երրորդ հորիզոնականին՝ ԱՄՆ-ում Ձայնագրող ընկերությունների ամերիկյան ասոցիացիայի (RIAA) կողմից ստանալով ոսկե հավաստագիր։


== Պատմություն ==
«One Number Away» երգը բալլադ է մի մարդու մասին, որը կոնֆլիկտներ է ապրում և «պայքարում է չկոտրվելու համար»։
Rolling Stone ամսագրի տեսաբանը այս երգի երաժշտական տեսահոլովակը նկարագրում է որպես «ուշադրությունը կենտրոնացրած բաժանվող զույգի վրա, որը թվում է գտնվում է վերամիավորման եզրին, այն դեպքում, երբ բայց չարագույժ ամպը կարծես թե կախված է երկուսի վրա էլ։ Քոմբսն ասել է, որ ցանկանում է, որ տեսանյութը լինի նույնքան «հզոր», որքան երգը։
2018 թվականի հունիսի 9-ին սինգլը հասել է Billboard's Country Airplay քանթրի հիթ-շքերթի առաջին հորիզոնականին՝ դառնալով Քոմբսի համար երրորդ առաջատար հիթ–թոփը։ 2018 թվականի սեպտեմբերին ԱՄՆ-ում տպաքանակը կազմել է 273,000 օրինակ։


== Հիթ-շքերթներ ==


=== Շաբաթական հիթ-շքերթներ ===


== Հավաստագրումներ ==


== Ծանոթագրություններ ==


== Արտաքին հղումներ ==
 «One Number Away» (անգլ.)
(7192) Ցեյլետեսպեյս

(7192) Ցեյլետեսպեյս (անգլ.՝ Cieletespace), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 12-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,166646 ա. մ., առավելագույնը մոտենում է 2,8636 ա. մ. հեռավորության վրա և հեռանում 3,4697 ա. մ.։ Արեգակի շուրջ մեկ ամբողջական պտույտ է կատարում 2058,25 երկրային օրվա ընթացքում, իր ուղեծրով շարժվելով միջինում 0,174906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7192) Ցեյլետեսպեյս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուլ

Գուլ, ժողովրդական բանահյուսության մեջ համարվում է հրեշ կամ չար ոգի, որ ապրում է գերեզմանոցներում և սնվում մարդկային մարմիններով։ Ամենահին գրական ստեղծագործությունը որտեղ նշվել են գուլերը՝ «Հազար ու մի գիշեր»-ն է։ Անգլերեն գրականության մեջ առաջին անգամ նշվել է 1786 թվականին Ուիլլիամ Բեքֆորդի «Վատեք» նովելում, որը պատմում է արաբական բանահյուսության գուլերի մասին։ Ավելի լայն իմաստով գուլ բառը օգտագործում են նաև անվանակոչելու գերեզմանագողերին։ Գուլը զոմբիից տարբերվում է նրանով, որ ունի ինտելեկտ և ընդունակ է բանակցելու։ Գուլերը կարող են լինել ոչ մարդկային անձինք, մարդիկ, որ կերել են մարդկային միս կամ եղել են այլ գուլի զոհ. կախված է լեգենդից։


== Ծանոթագրություններ ==
Վերխնյայա Սերգիևսկայա

Վերխնյայա Սերգիևսկայա (ռուս.՝ Верхняя Сергиевская), գյուղ Ռուսաստանի Արխանգելսկի մարզի Կրսնոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տելյաշևո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ՏելյաշևոՏելյաշևո (ռուս.՝ Теляшево, բաշկիրերեն՝ Теләш), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնության պահպանության միջազգային միություն

Բնության պահպանության միջազգային միությունը (ԲՊՄՄ) (անգլ.` International Union for Conservation of Nature, IUCN) միջազգային ոչ առևտրային բնապահպանական կազմակերպություն է, որը զբաղվում է Երկիր մոլորակի կենսաբազմազանության պահպանման խնդիրների լուսաբանմամբ։ Հիմնադրվել է 1948 թվականին։ Նպատակն է աշխարհի բոլոր կազմակերպություններին տրամադրել աջակցություն և օգնություն՝ պահպանելու բնության ամբողջականությունն ու բազմազանությունը, բնական պաշարների բանական և էկոլոգիապես կայուն օգտագործման ապահովումը։ Հիմնական գործունեության ոլորտներն են բնապահպանական մոնիթորինգի իրականացումը, բնության պահպանության պահանջների, գործողությունների ծրագրերի մշակման, բնապահպանական ոչ կառավարական կազմակերպություններին աջակցությունը, տեղեկատվության տարածումը, խորհրդատվության տրամադրումը և այլն։ Գլխավորում է Միջազգային Կարմիր և Կանաչ գրքերի կազմման ու հրատարակման աշխատանքները։ Անց է կացնում կոնգրեսներ, որոնք տեղի են ունենում տարբեր երկրներում, կազմում է բնատեսակների ցանկեր, որոնք պահպանման կարիք ունեն։ Կազմակերպությունն ունի ՄԱԿ-ի գլխավոր ասամբլեայի դիտողի կարգավիճակ։
Միության շտաբը գտնվում է շվեյցարական Գլանդե քաղաքում։ Միության մեջ մտնում են 82 պետություն, 111 հիմնարկ և այլն։
ԱՄՆ դեմոկրատական կուսակցություն

Դեմոկրատական կուսակցություն (անգլ.՝ Democratic Party), կուսակցությունը Միացյալ Նահանգների երկու խոշոր կուսակցություններից մեկն է՝ հիմնական մրցակիցը Հանրապետական ​​կուսակցությունն է։ Դեմոկրատական կուսակցությունը հիմնադրվել է 1828 թվականին  Էնդրյու Ջեքսոնի կողմնակիցների կողմից՝ այն դարձնելով աշխարհի ամենահին ակտիվ քաղաքական կուսակցությունը։


== Անունը և խորհրդանիշը ==
Դեմոկրատական-հանրապետական կուսակցությունը 1824 թ.-ին բաժանվեց կարճատև Ազգային հանրապետական կուսակցության և Ջեքսոնյան շարժման, որը 1828 թ.-ին  դարձավ Դեմոկրատական կուսակցություն։ Ջեքսոնյան դարաշրջանում «Ժողովրդավարություն/Դեմոկրատականություն» տերմինը օգտագործվում էր կուսակցության կողմից, այդ իսկ պատճառով որոշվեց «Դեմոկրատական կուսակցություն» անունը դարձնել որպես կուսակցության պաշտոնական անվանումը։ 
Կուսակցության անդամներին անվանում են «Դեմոկրատներ» կամ «Դեմներ»։
Կուսակցության խորհրդանիշը էշն է։ 


== ԱՄՆ դեմոկրատ նախագահները ==


== Ծանոթագրություններ ==
Ուլյանինո (գյուղ, Խվալինսկի շրջան)

Ուլյանինո (ռուս.՝ Ульянино), գյուղ Ռուսաստանի Սարատովի մարզի Խվալինսկի շրջանի կազմում։
Բնակչությունը 2002 թվականին գրանցված տվյալներով կազմում էր 483 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեպանովկա (գյուղ, Ռիլսկի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ռուս.՝ Степановка), գյուղ Ռուսաստանի Կուրսկի մարզի Ռիլսկի շրջանի կազմում։
Բնակչությունը 2005 թվականին գրանցված տվյալներով կազմում էր 630 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուզունօվա (Արղանա-Մադենի գավառ)

Ուզունօվա, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է Արղանա-Մադեն գյուղաքաղաքից 5 կմ հարավ-արևմուտք, Խարբերդ-Դիարբեքիր ճանապարհի աջ կողմում` սարահարթի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==